బైశాలి దాల్మియా

బైశాలి దాల్మియా, నిర్మాణ సంస్థ ఎంఎల్ దాల్మియా అండ్ కో. లిమిటెడ్ డైరెక్టర్. ఆమె పశ్చిమ బెంగాల్ శాసనసభ మాజీ సభ్యురాలు. 2016 నుండి ఏప్రిల్ 2021 వరకు ఆమె బల్లి శాసనసభ నియోజకవర్గానికి ప్రాతినిధ్యం వహించింది. ఆమె భారత క్రికెట్ నిర్వాహకుడు, వ్యాపారవేత్త అయిన జగ్మోహన్ దాల్మియా కుమార్తె.

 కెరీర్ 
ఆమె తన తండ్రి మరణించిన కొద్దికాలానికే 2016లో రాజకీయాల్లోకి వచ్చి, అఖిల భారత తృణమూల్ కాంగ్రెస్ పార్టీలో చేరి, బల్లి శాసనసభ నియోజకవర్గం నుండి అసెంబ్లీ ఎన్నికల్లో పోటీచేసి రాష్ట్ర అసెంబ్లీకి ఎన్నికయింది.

పార్టీ వ్యతిరేక కార్యకలాపాలకు పాల్పడినందుకు 2021 జనవరి 22న అఖిల భారత తృణమూల్ కాంగ్రెస్ నుండి బైశాలి దాల్మియాను బహిష్కరించారు. 2021 జనవరి 30న న్యూఢిల్లీలో అమిత్ షా సమక్షంలో ఆమె రాజీబ్ బెనర్జీ, ప్రబీర్ ఘోషల్, రతిన్ చక్రవర్తి, రుద్రానిల్ ఘోష్ల లతో కలిసి భారతీయ జనతా పార్టీలో చేరింది. ఆమె 2021 పశ్చిమ బెంగాల్ అసెంబ్లీ ఎన్నికల్లో భారతీయ జనతా పార్టీ అభ్యర్థిగా బల్లి అసెంబ్లీ నియోజకవర్గం నుండి పోటీ చేసి, అఖిల భారత తృణమూల్ కాంగ్రెస్ అభ్యర్థి డాక్టర్ రాణా ఛటర్జీ చేతిలో ఓడిపోయింది.
 వివాదాలు 
2015 ఏప్రిల్ 13న కలకత్తా లెదర్ కాంప్లెక్స్ టాన్నర్స్ అసోసియేషన్, ఎమ్ఎల్ దాల్మియా అండ్ కో లిమిటెడ్, దాని డైరెక్టర్లు బైశాలి దాల్మియా, ఆమె సోదరుడు అవిషేక్ దాల్మియాలపై మోసం, నిధుల దుర్వినియోగంపై ఫిర్యాదు చేసింది. 2021 మార్చి 5న, అప్పటి అఖిల భారత తృణమూల్ కాంగ్రెస్ ఎన్నికల ఏజెంట్ రాణా ఛటర్జీ బైశాలి దాల్మియా నామినేషన్ పత్రంలో నేర చరిత్రకు సంబంధించి సరైన సమాచారాన్ని అందించనందుకు ఎన్నికల కమిషన్ కు ఫిర్యాదు చేసాడు.

 మూలాలు 

వర్గం:జీవిస్తున్న ప్రజలు
వర్గం:1969 జననాలు